nahid-hub/BLUGE-bengali-wikipedia-section-title-prediction huggingface dataset:
ট্রান্সভালের বেনোনিতে টাফটি মানের জন্ম। দক্ষিণ আফ্রিকার মাইকেলহাউজ বোর্ডিং স্কুলে অধ্যয়ন করেছেন। এরপর, কেমব্রিজ বিশ্ববিদ্যালয়ের অধীনে গনভিল ও কায়ান কলেজে পড়াশুনো করেন। প্রথমে গল্ফ খেলার দিকে মনোনিবেশ ঘটান। ১৬ বছর বয়সেই নাটাল অ্যামেচার গল্ফ চ্যাম্পিয়নশীপের শিরোপা জয় করেন।

কেমব্রিজ বিশ্ববিদ্যালয় ও অক্সফোর্ড বিশ্ববিদ্যালয়ের মধ্যকার বার্ষিক খেলায় অংশগ্রহণের সুবাদে গল্ফে ব্লুধারী হন। কেমব্রিজ বিশ্ববিদ্যালয় প্রথম একাদশ দলের পক্ষে ক্রিকেট খেলার সুযোগ হয়নি তার। ফ্রেশম্যানের পক্ষে প্রস্তুতিমূলক খেলায় অংশগ্রহণ করলেও কোন উইকেট পাননি ও পরবর্তীতে আর চেষ্টাও করেননি তিনি।

সঠিক অনুচ্ছেদ শিরোনাম কোনটি?
titleA. ইংল্যান্ড গমন, ১৯৫১
titleB. আন্তর্জাতিক ক্রিকেট
titleC. শৈশবকাল
titleD. অস্ট্রেলিয়ার মুখোমুখি, ১৯৪৯-৫০
উত্তর: titleC
তিবিলিসি স্টেট বিশ্ববিদ্যালয়ে সামাজিক ও রাষ্ট্রবিজ্ঞান অনুষদে রয়েছে সাতটি শিক্ষা বৈজ্ঞানিক নির্দেশাবলী এবং অফার এই অনুষদের ছাত্র ছাত্রী নিম্নলিখিত প্রোগ্রামে স্নাতক সম্মান, স্নাতকোত্তর ও ডক্টরেট ডিগ্রি অর্জন করতে পারেন:

রাজনৈতিক বিজ্ঞান বিভাগ, সাংবাদিকতা বিভাগ , আন্তর্জাতিক সম্পর্ক বিভাগ, মানবিক ভূগোলে বিভাগ, সামাজিক বিজ্ঞান বিভাগ ও সামাজিক কাজ বিভাগ
সঠিক অনুচ্ছেদ শিরোনাম কোনটি?
titleA. অর্থনীতি ও ব্যবসায় প্রশাসন অনুষদ
titleB. সামাজিক ও রাষ্ট্রবিজ্ঞান অনুষদ
titleC. বিজ্ঞান অনুষদ
titleD. মনোবিজ্ঞান এবং শিক্ষণবিজ্ঞান অনুষদ
উত্তর: titleB
লাড্ডু প্রায়ই উৎসব কিংবা পারিবারিক অনুষ্ঠান যেমন বিবাহ, জন্মদিন অথবা অতিথি আপ্যায়ন ইত্যাদি এবং মন্দিরে পূজার প্রসাদ ইত্যাদিতে প্রস্তুত ও পরিবেশন করা হয়ে থাকে। অন্ধ্র প্রদেশের তিরুমালার ভেঙ্কাটেশওয়ারা মন্দিরে এক ধরনের লাড্ডু প্রসাদ হিসাবে পরিবেশন করা হয়ে থাকে, যা তিরুপাতি লাড্ডু হিসাবে বিখ্যাত। কিছু কিছু মুসলিম সম্প্রদায় এর মধ্যে ঈদ উৎসবে লাড্ডু ঐতিহ্যবাহী মিষ্টান্ন হিসাবে ব্যবহৃত হয়ে থাকে।

সঠিক অনুচ্ছেদ শিরোনাম কোনটি?
titleA. এডিবল গাম সহযোগে উৎপন্ন লাড্ডু
titleB. ব্যবহার
titleC. নারিকেল লাড্ডু
titleD. বেসন লাড্ডু
উত্তর: titleB
ফাকেনহাম গ্রামার স্কুলে অধ্যয়ন করেছেন পিটার পারফিট। এরপর নরফোকের সপ্তম রাজা এডওয়ার্ড গ্রামার স্কুলে পড়াশোনা সম্পন্ন করেন তিনি।

সর্বক্রীড়ায় পারদর্শী ছিলেন পিটার পারফিট। ফুটবলে নরউইচ সিটির পক্ষে সংরক্ষিত খেলোয়াড় হিসেবে খেলতেন এবং মাইনর কাউন্টিজে ক্রিকেট খেলতেন। এরপর মিডলসেক্স দলে খেলার জন্যে চুক্তিবদ্ধ হন তিনি।

সঠিক অনুচ্ছেদ শিরোনাম কোনটি?
titleA. কাউন্টি ক্রিকেট
titleB. শৈশবকাল
titleC. খেলার ধরন
titleD. অবসর
উত্তর: titleB
নিউকুইন পাতাজ্ঞোনিয়ার প্রায় ৯৪০৭৮ বর্গ কিলোমিটার অঞ্চল জুড়ে রয়েছে। লিমায় নসী এবং নিউকুইন নদী এ অঞ্চলে অবস্থিত। নিউকুইন নদী দক্ষিণে নাহুয়েল-হুয়াপি লেকের উত্তর তীড় অবধি বিস্তৃত।

নিউকুইনের উত্তর অঞ্চলে গবাদি পশুর জন্য বিস্তৃত চারণভূমি রয়েছে। ট্রাফুল লেক ও নাহুয়েল-হুয়াপি লেকের তীর ধরে অবস্থিত বনে বিপুল পরিমাণে মূল্যবান কাঠ পাওয়া যায়। নিউকুইন নদীর নাব্যতা পূর্বের তুলনায় হ্রাস পেয়েছে, তবে এর পানি অনত্র সঞ্চালনের ব্যবস্থা রয়েছে। তাই এই নদীর তীড় ধরে লোকালয় গড়ে উঠেছে।

আন্দিজ পর্বতমালার দিকে মাটির উর্বতা অনেক বেশি। তাই এদিকে কৃষি কাজ এবং পশু পালন করা হয়। এই অঞ্চলে ট্রমিন আগ্নেয়গিরি অবস্থিত। পশ্চিমে খনি আহরণ করা হয়, যদিও এখনো এর অনেক জায়গার অনুসন্ধান করা হয়নি। ধারণা করা হয় এখানে সোনা, রূপা, তামা বিপুল পরিমাণে রয়েছে। এই অঞ্চলের পাশে নরকুইন ও লাস লেজাস উপত্যকা অবস্থিত। লাস লেজাসে আর্জেন্টাইন সেনাবাহিনীর ক্যাম্প রয়েছে। এছাড়া এখানে অতি উৎকৃষ্ট মানে কাঠ পাওয়া যায়। এই দু’টি উপত্যকা রিও ম্যলিও, হুচুলফাকুইন লেক ও চিমুইন নদীর দিকে অগ্রসর হয়েছে। এদিকে বেশ কিছু গ্রাম রয়েছে; যেমন- জুনিন লস আন্দিস, সান মার্টিন লস আন্দিস। এর পাশে রয়েছে বিখ্যাত আপেল বাগান, যা যিশু খ্রিস্টের অনুসারীরা গড়ে তুলেছিল।

সঠিক অনুচ্ছেদ শিরোনাম কোনটি?
titleA. আর্জেন্টাইন অংশ
titleB. জলবায়ু
titleC. নিউকুইন
titleD. জালানি
উত্তর: titleC
মেহেরবানু খানম ঢাকার নবাব পরিবারে জন্মগ্রহণ করেছিলেন। তার আব্বার নাম নবাব স্যর আশানুল্লা এবং আম্মার নাম কামরুন্নেষা খানম। কলকাতা থেকে প্রকাশিত মোসলেম ভারত পত্রিকায় ছাপার জন্যে মেহেরবানু তার একটা চিত্রশিল্প পাঠিয়েছিলেন। এটা জানা যায় যে, কবি কাজি নজরুল ইসলাম ওই চিত্রটা দেখে তার 'খেয়াপারের তরণী' কবিতাটা লিখেছিলেন। যে সময়কাল এবং পরিবারে মেহেরবানু জন্মেছিলেন এবং বড়ো হয়ে উঠেছিলেন, তার রক্ষণশীল পরম্পরা তার অঙ্কিত চিত্রকে অতি অপ্রত্যাশিত করে দিয়েছিল (চিত্র 1.11)। সম্ভবত ধর্মীয় করণে তিনি কোনো জীবন্ত ব্যক্তির চিত্রাঙ্কনের রূপ দিতে পারেননি। নবাব পরিবারের সংগৃহীত চিত্রশিল্পগুলো তার দেখার অভ্যাস ছিল। তার আব্বা খুবই সংস্কৃতিমনস্ক ছিলেন, সম্ভবত সেই জন্যেই শিল্পের প্রতি তার আগ্রহ বৃদ্ধি পেয়েছিল। মোসলেম ভারতে প্রকাশিত দুটো চিত্রশিল্প ভিন্ন তার আর কোনো শিল্পকর্মের খোঁজ পাওয়া যায়নি। ওই দুটো চিত্রশিল্পই ছিল প্রাকৃতিক দৃশ্যের। সৈয়দ এমদাদ আলি লিখেছেন যে, মেহেরবানু খানম ছ-মাসের জন্যে চিত্রশিল্পের পাঠ নিয়েছিলেন। মেহেরবানু গৃহস্থালির শত কাজের মধ্যেও শিল্পে মনোনিবেশ করেছিলেন।

সঠিক অনুচ্ছেদ শিরোনাম কোনটি?
titleA. রোকেয়া সুলতানা (জন্ম ১৯৫৮)
titleB. যমুনা সেন (জন্ম ১৯১২)
titleC. নাসিমা হক মিটু (জন্ম ১৯৬৭)
titleD. মেহেরবানু খানম (১৮৮৫-১৯২৫)
উত্তর: titleD
ছাত্র জীবনে তিনি লেখালিখি শুরু করেন। ঢাকা বিশ্ববিদ্যালয়ে অধ্যয়ন কালে তিনি সাংবাদিকতা শুরু করেন। ১৯৮৭ খ্রিষ্টাব্দে তিনি বিচিন্তা নামে একটি সাপ্তাহিক পত্রিকা প্রকাশ করেন। অকপটে সামরিক শাসন বিরোধী বক্তব্য প্রকাশের জন্য তাকেঁ ১৯৮৮ খ্রিষ্টাব্দে গ্রেপ্তার করা হয়। সামরিক শাসক পত্রিকাটি বন্ধ করে দেয়। ১৯৯১ খ্রিষ্টাব্দে বাংলাদেশ জাতীয়তাবাদী দল ক্ষমতায় এলে তিনি পুনরায় সপ্তাহিক বিচিন্তা প্রকাশ করেন। কিন্তু কিছু দিন পর পত্রিকাটি বন্ধ করে দিয়ে তিনি মার্কিন যুক্তরাষ্ট্রে পাড়ি জমান। এরপর দীর্ঘকাল আর তিনি দেশে প্রত্যাবর্তন করেন নি। ২০০৯-এ দেশে প্রত্যাবর্তনের পর তিনি বিভিন্ন পত্র-পত্রিকায় কাজ করার চেষ্টা করেন।এছাড়া বিচিন্তা পুনঃ প্রকাশ করেন। এবছরের শুরুতে তিনি শান্তা মারিয়াম বিশ্ববিদ্যালয়ে অধ্যাপনার প্রস্তাব গ্রহণ করেন। বলা হয়েছে বাংলাদেশে সাপ্তাহিক রাজনৈতিক পত্রিকায় রিপোর্টিং ভিত্তিক বিদ্রোহীধারার আধুনিকতার প্রবর্তক ছিলেন মিনার মাহমুদ। মৃত্যুর অল্প কিছুদিন আগে তিনি "আজকের প্রত্যাশা" নামক একটি দৈনিক পত্রিকার কার্যনির্বাহী সম্পাদকের দায়িত্ব পালন করছিলেন। 

সঠিক অনুচ্ছেদ শিরোনাম কোনটি?
titleA. বিচিন্তা
titleB. কর্মজীবন
titleC. মৃত্যু
titleD. জন্ম ও শিক্ষাজীবন
উত্তর: titleB
খালিদ ১৯১৩ সালের ১৩ ফেব্রুয়ারি রিয়াদে জন্মগ্রহণ করেন। তিনি বাদশাহ আবদুল আজিজের পঞ্চম সন্তান। তার মা আল জাওয়ারা বিনতে মুসায়েদ আল জুলুয়ি ছিলেন গুরুত্বপূর্ণ আল জুলুয়ি গোত্রের সদস্য। আল সৌদের সাথে এই গোত্রের বৈবাহিক সম্পর্ক ছিল।

খালিদের একমাত্র আপন ভাই প্রিন্স মুহাম্মদ বিন আবদুল আজিজ। তার বোন আল আনুদের সাথে আবদুল আজিজ ইবনে সৌদের আপন ভাই সাদ বিন আবদুর রহমানের ছেলের বিয়ে হয়। প্রথমে সাদের ছেলে সৌদ বিন সাদের সাথে বিয়ে হয়। সৌদ বিন সাদ মারা যাওয়ার পর আরেক ছেলে ফাহাদ বিন সাদের সাথে তার বিয়ে হয়।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. স্বাস্থ্য
titleC. যুবরাজ
titleD. অভ্যন্তরীণ কর্মকাণ্ড
উত্তর: titleA
সেসময়টিতে বঙ্গভঙ্গ বিরোধী আন্দোলন চলছিল। ঢাকা কলেজিয়েট স্কুলে পূর্ব বাংলার গভর্নর স্যার বামফিল্ড ফুলার আসবেন শুনে বিদ্যালয়ের কিছু শিক্ষার্থী তার সম্মুখে বঙ্গভঙ্গ বিরোধী মিছিল করবে নির্ধারণ করে। সে মিছিলে মেঘনাদও ছিলেন। ফলে পরদিন তাকে স্বদেশী আন্দোলন এ জড়িত থাকার জন্য ঢাকা কলেজিয়েট স্কুলে ছাড়তে বাধ্য করা হয়। পাশাপাশি তার সরকারী বৃত্তিও বাতিল করা হয়। পার্শ্ববর্তী কিশোরীলাল জুবিলি হাই স্কুলের একজন শিক্ষক স্বঃপ্রণোদিত হয়ে মেঘনাদকে তাদের স্কুলে ভর্তি বিনাবেতনে অধ্যয়নের ব্যবস্থা করেন। পরবর্তীতে তিনি কলকাতা প্রেসিডেন্সী কলেজে অধ্যয়ন করেন। সহপাঠি হিসেবে সত্যেন্দ্রনাথ বসু ও উপরের শ্রেণির প্রশান্ত চন্দ্র মহালনবিশ, আচার্য হিসেবে জগদীশ চন্দ্র বসু ও আচার্য প্রফুল্ল চন্দ্র রায়ের সান্নিধ্য লাভ করেন। ১৯১৩ সালে গণিতে সম্মানসহ বিএসসি করেন এবং ১৯১৫ সালে ফলিত গণিতে মাস্টার্স সম্পন্ন করেন। উভয় পরীক্ষায় তিনি দ্বিতীয় এবং সত্যেন্দ্রনাথ বসু প্রথম হন।

তৎকালীন সময়ের ধর্মগোড়া উচ্চ-অহংকারী ব্রাহ্মণদের কুসংস্কারাচ্ছন্ন ধর্মীয় মতাদর্শের কারণে এবং শৈশব-কিশোর এবং কর্মজীবনে জাতপাতের শিকার হওয়ায় তার হৃদয়ে বৈদিক হিন্দুধর্মের গোঁড়ামির প্রতি বিতৃষ্ণা জন্মেছিল।

সঠিক অনুচ্ছেদ শিরোনাম কোনটি?
titleA. অনুবাদক
titleB. উচ্চমাধ্যমিক শিক্ষা
titleC. ডক্টরেট ডিগ্রি লাভ
titleD. শৈশব ও শিক্ষা
উত্তর: titleB
১৮৮৩ সালের দিকে গিরিশ ঘোষ স্টার থিয়েটার গড়ে তুলেছিলেন।কারণ গ্রেট ন্যাশনাল থিয়েটারের মালিক ছিলেন একজন অবাঙ্গালী ব্যবসায়ী প্রতাপচাঁদ জহুরী, যিনি থিয়েটারকে ব্যবসা হিসেবেই দেখতেন। তাই তার অধীনে কাজ করা গিরিশ ঘোষ এবং বিনোদিনী কারও পক্ষেই সহজ ছিল না। থিয়েটার গড়ে তোলার জন্য যে রকম টাকা পয়সা দরকার ছিল , তা গিরিশ ঘোষের ছিল না। একজন ২০-২১ বছরের ব্যবসায়ী গুরমুখ রায় অর্থ সাহায্য প্রদান করেন।থিয়েটারের চেয়ে তার বিনোদিনীর প্রতিই বেশি আকর্ষণ ছিল। গুরমুখ রায় বিনোদিনীকে ৫০ হাজার টাকায় কিনে নিতে চেয়েছিল যাতে সে অভিনয় ছেড়ে দেয়।বিনোদিনী আংশিক রাজী হন সে প্রস্তাবে কারণ তিনি অভিনয় ছাড়তে রাজী ছিলেন না। গুরমুখ রায়ের রক্ষিতা হন বিনোদিনী।এই ঘটনায় তার পূর্ববর্তী মালিক ধনী জমিদার ক্ষিপ্ত হয়ে ওঠেন এবং তিনি লাঠিয়াল দিয়ে নতুন থিয়েটার ভেঙ্গে দিতে চেষ্টা করেন।সেই ধনী জমিদার তলোয়ার হাতে বিনোদিনীর শোবার ঘরে প্রবেশ করে তাকে খুন করতে উদ্যত হন। কিন্তু বিনোদিনী উপস্থিত বুদ্ধির জোরে সে যাত্রা বেঁচে যান।

সঠিক অনুচ্ছেদ শিরোনাম কোনটি?
titleA. অভিনয় প্রতিভা
titleB. বঞ্চনা এবং অভিনয় জীবনের সমাপ্তি
titleC. স্টার থিয়েটার
titleD. খ্যাতি
উত্তর: titleC
বিজয়ালক্ষ্মীর জন্ম হয়েছিল একটি রক্ষণশীল পরিবারে। তিরুচিপল্লীতে থাকা সীতালক্ষ্মী রামাস্বামী কলেজ থেকে তিনি ১৯৭৪ সালে স্নাতকোত্তর ডিগ্রী লাভ করেন। তারপরে তাত্ত্বিক পদার্থ বিজ্ঞানের বিভাগে যোগদান করেন। ১৯৮২ সালে তিনি মাদ্রাজ বিশ্ববিদ্যালয় থেকে ডক্টরেট ডিগ্রী লাভ করেন। তারপরে তাঁর সাক্ষাৎ হয় টি. জয়ারামের সঙ্গে। খুব কম দিনের মধ্যে দুজন বিবাহসূত্রে আবদ্ধ হন।

সঠিক অনুচ্ছেদ শিরোনাম কোনটি?
titleA. মৃত্যু
titleB. কর্মজীবন
titleC. প্রারম্ভিক জীবন এবং শিক্ষা
titleD. স্বীকৃতি
উত্তর: titleC
আবু বকর ৫৭৩ সালের দিকে মক্কার কুরাইশ বংশের বনু তাইম গোত্রে জন্মগ্রহণ করেছেন। তার বাবার নাম আবু কুহাফা ও মায়ের নাম সালমা বিনতে সাখার।

অন্যান্য আরব শিশুদের মতো আবু বকর তার বাল্যকাল অতীবাহিত করেন। দশ বছর বয়সে তিনি তার বাবার সাথে একটি বাণিজ্য কাফেলায় করে সিরিয়া যান। পরে তিনি বাণিজ্যকে পেশা হিসেবে গ্রহণ করেন। বাণিজ্যের উদ্দেশ্যে তিনি সিরিয়া, ইয়েমেন প্রভৃতি স্থানে সফর করেছেন। এসব সফরের ফলে তিনি ধনী ও অভিজ্ঞতাসম্পন্ন হয়ে উঠেন। তার পিতা বেঁচে থাকলেও আবু বকর গোত্রের প্রধান হিসেবে সম্মান পেতে থাকেন।

আবু বকর শিক্ষিত ছিলেন এবং কাব্যের প্রতি তার আগ্রহ ছিল। তার স্মৃতিশক্তি ভালো ছিল এবং আরব গোত্রসমূহের বংশলতিকা নিয়ে পাণ্ডিত্য ছিল।

সঠিক অনুচ্ছেদ শিরোনাম কোনটি?
titleA. কুরাইশদের নির্যাতন, ৬১৩
titleB. প্রথম জীবন
titleC. আমিরুল হজ্জ হিসেবে আবু বকর
titleD. সামরিক সম্প্রসারণ
উত্তর: titleB
কন্নড় চলচ্চিত্রে চিত্রার অভিষেক ঘটে "প্রীতি" (১৯৮৬) চলচ্চিত্র দিয়ে। [[এস. পি. বালসুব্রমণ্যম]]ের সাথে তাঁর দ্বৈত গান "নি হাচ্চিদা এ কুমকুমা" গানটির সুর করেন জি. কে. ভেঙ্কটেশ। একই বছর এম. রঙ্গা রাও তাঁকে "অরুণা রাগা" চলচ্চিত্রের দুটি গানে কণ্ঠ দেওয়ার প্রস্তাব দেন। এরপর তিনি [[বাপ্পী লাহিড়ী]]র সুরে [[কে জে যেসুদাস]]ের সাথে "আফ্রিকাদাল্লি শীলা" চলচ্চিত্রে "শীলা ও মাই শীলা" দ্বৈত গানে কণ্ঠ দেন। ১৯৯০-এর দশক জুড়ে তিনি কন্নড় চলচ্চিত্রে সক্রিয় ছিলেন। তার একক এবং বালসুব্রমণ্যমের সাথে দ্বৈত গানগুলি তাকে খ্যাতি এনে দেয়।

সঠিক অনুচ্ছেদ শিরোনাম কোনটি?
titleA. কন্নড় চলচ্চিত্র
titleB. সঙ্গীত জীবন
titleC. প্রারম্ভিক জীবন
titleD. হিন্দি চলচ্চিত্র
উত্তর: titleA
১৯৬৫ সালে রেডিও পাকিস্তানে বেহালা বাদক হিসেবে কর্মজীবন শুরু করেন। ১৯৬৮ সালে বেহালা বাদক হিসেবে তৎকালীন পাকিস্তান টেলিভিশনে যোগ দেন। ১৯৭১ সালে বাংলাদেশের স্বাধীনতা যুদ্ধের সময় যুক্ত হন স্বাধীন বাংলা বেতারকেন্দ্রের সঙ্গে। বাংলাদেশ স্বাধীন হলে বাংলাদেশ বেতারে সঙ্গীত পরিচালক হিসেবে যোগ দেন। ২০০৭ সালের মার্চে প্রধান সঙ্গীত প্রযোজক হিসেবে বাংলাদেশ বেতার থেকে অবসর নেন।

শেখ সাদী খান সত্তরের দশকে সঙ্গীত পরিচালক খন্দকার নুরুল আলমের সহকারী হিসেবে চলচ্চিত্রে পদার্পণ করেন। ১৯৭৭ সালে সঙ্গীত পরিচালক হিসেবে সারাদেশে খ্যাতি লাভ করেন। প্রথম চলচ্চিত্রের সঙ্গীত পরিচালনা করেন ১৯৮০ সালে আবদুল্লাহ আল মামুন পরিচালিত এখনই সময় চলচ্চিত্রে। এ চলচ্চিত্রের জন্য শ্রেষ্ঠ সঙ্গীত পরিচালক হিসেবে বাচসাস পুরস্কার লাভ করেন। ১৯৮৫ সালে তার সঙ্গীত পরিচালনায় "সুখের সন্ধানে" চলচ্চিত্রের গানে কণ্ঠ দেন উপমহাদেশের প্রখ্যাত সঙ্গীতশিল্পী মান্না দে। এছাড়া তিনি আশা ভোঁসলে, সাবিনা ইয়াসমিন, এন্ড্রু কিশোর, রুনা লায়লাসহ দেশী-বিদেশী অনেক শিল্পীর সাথে কাজ করেন।

সঠিক অনুচ্ছেদ শিরোনাম কোনটি?
titleA. পারিবারিক জীবন
titleB. পুরস্কার ও সম্মাননা
titleC. প্রাথমিক জীবন
titleD. কর্মজীবন
উত্তর: titleD
ওড়িশি নাচ এবং গান শাস্ত্রীয় রূপ অনুসরন করে থাকে । ওড়িশি নৃত্যের ২,০০০ বছরেরও পুরোনো ঐতিহ্য বিদ্যমান, এবং নাট্য শাস্ত্র ও ভরত মুনিতে এর উল্লেখ রয়েছে, যা সম্ভবত ২০০ খ্রিষ্টপূর্বাব্দে লিখিত হয়েছিল । তবে, নাচটি ব্রিটিশ আমলে প্রায় বিলুপ্ত হয়ে যায় । এর পরবর্তিতে ভারতের স্বাধীনতার পর মাত্র কয়েকজন প্রবক্তার দ্বারা নাচের রূপটি পুনরুজ্জীবিত করা হয়, প্রবক্তাদের মধ্যে ছিলেন গুর দেবা প্রসাদ দাস, গুরু পঙ্কজ চন্দ্র দাস, গুরু রঘুনাথ দত্ত এবং কেলুচরণ মহাপাত্র । ওড়িশি ক্লাসিক্যাল নৃত্য কৃষ্ণ ও তার পত্নী রাধার ঐশ্বরিক প্রেম সম্পর্কিত, যার অধিকাংশ ১২শ শতাব্দীর প্রখ্যাত ওড়িয়া কবি জয়াদেবার রচনাবলী হতে নেয়া হয়েছে । 

সঠিক অনুচ্ছেদ শিরোনাম কোনটি?
titleA. নৃত্য
titleB. সাহিত্য
titleC. ওড়িয়া চলচ্চিত্র
titleD. ভাষা
উত্তর: titleA
আকাদেমি প্রকাশিত বার্ষিক নাট্য আকাদেমি পত্রিকা নিবন্ধ, শ্রদ্ধালেখ, ভাষণ, নাটকের স্ক্রিপ্ট, পুরনো লেখার পুনর্মুদ্রণ, সংবাদ ইত্যাদি প্রকাশ করে। এছাড়া নাট্য আকাদেমি গ্রন্থাকারে প্রকাশ করেছে যোগেশ চৌধুরী, মনোরঞ্জন ভট্টাচার্য, কুমার রায়, খালেদ চৌধুরী, তুলসী লাহিড়ী প্রমুখের জীবনী; কলকাতার নাটক, গিরিশচন্দ্র ঘোষ ও বিজন ভট্টাচার্যের নাটকের চিত্র-অ্যালবাম; বিভিন্ন নাট্যকারের নির্বাচিত নাটক এবং বাংলা নাটক ও নাট্যশালার ইতিহাস ও অন্যান্য গবেষণা গ্রন্থ।

সঠিক অনুচ্ছেদ শিরোনাম কোনটি?
titleA. প্রকাশনা
titleB. অভিলেখাগার ও গ্রন্থাগার
titleC. নাট্য উৎসব
titleD. সেমিনার ও বক্তৃতা
উত্তর: titleA
আনুমানিক ১৯৩৯ খ্রিষ্টাব্দে মালদহ শিক্ষাবোর্ডের অধীনে তৎকালীন বাঙ্গাবাড়ী ইউনিয়নের আলিনগর গ্রামে মাইনর ইংলিশ স্কুল নামে একটি স্কুল প্রায় ১৫/২০ জন ছাত্র নিয়ে প্রথম পথচলা শুরু করে যা আহম্মদী বেগম তথা এ. বি. সরকারি উচ্চ বিদ্যালয় বিদ্যালয় প্রতিষ্ঠার প্রথম সোপান। প্রতিষ্ঠালগ্নে বিদ্যালয়টির প্রধান শিক্ষকের দায়ীত্ব পালন করেন চাঁপাইনবাবগঞ্জ জেলা সদরের রাজারামপুর গ্রামের তাহেরউদ্দিন আহমেদ। সেখানে বছর খানেক অবস্থান করার পর একই ইউনিয়নের মকরমপুর গ্রামে মহানন্দা পুনর্ভবা নদীর মোহনায় স্থানান্তর হয়।

মকরমপুর গ্রামে স্কুলটি স্থানান্তরিত হওয়ার পর পূর্বের শিক্ষকদের সাথে আরো কয়েকজন শিক্ষক যোগদান করেন। তাদের মধ্যে অন্যতম বীরভুমের সৈয়ব চাঁদ পন্ডিত, শ্রী প্রবীর বাবু, শওকত আলী ও তামিজ উদ্দিন।

সঠিক অনুচ্ছেদ শিরোনাম কোনটি?
titleA. জাতীয়করণ
titleB. আন্দোলন ও সংগ্রাম
titleC. সফলতা
titleD. ইতিহাস
উত্তর: titleD
সংস্কৃত ভাষায় এই বইয়ের দুটি টীকা পাওয়া যায়। শৃঙ্গেরি মঠের অধ্যক্ষ সচ্চিদানন্দ শবাভিনব নৃসিংহ ভারতী এই বইটির প্রথম ৭টি শ্লোকের উপর "বিবেকোদয়" টীকা রচনা করেন। তার শিষ্য চন্দ্রশেখর ভারতী প্রথম ৫১৫টি শ্লোকের একটি ব্যাখ্যা বা টীকা রচনা করেন।

বইটি একাধিক ভাষায় অনূদিত হয়েছে। অনেক ক্ষেত্রেই অনুবাদের সময় সংশ্লিষ্ট ভাষাতেও টীকা রচিত হয়েছে। ইংরেজিতে স্বামী প্রভবানন্দ ও ক্রিস্টোফার ইশারউড, স্বামী মাধবানন্দ ও স্বামী চিন্ময়ানন্দ এই বইটি অনুবাদ করে টীকারচনা করেন। তামিল ভাষায় বইটির অনুবাদ ও টীকারচনা করেন রমণ মহর্ষি। স্বামী জ্যোতিস্বরূপানন্দ মারাঠি ভাষায় বিবেকচূড়ামণি অনুবাদ করেন। স্বামী বেদান্তানন্দ বাংলায় এই বইটি অনুবাদ করেন।

সঠিক অনুচ্ছেদ শিরোনাম কোনটি?
titleA. লেখক
titleB. টীকা
titleC. বিষয়বস্তু
titleD. বিখ্যাত পংক্তি
উত্তর: titleB
২০০৬ এবং ২০০১ সালের বিধানসভা নির্বাচনে, তৃণমূল কংগ্রেসের জ্যোতিপ্রিয় মল্লিক গাইঘাটা কেন্দ্র থেকে জয়লাভ করেন সিপিআই (এম) -এর মন্মথ রায়কে উভয়বারই পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৯৬ সালে সিপিআই (এম) এর মন্মথ রায় কংগ্রেসের প্রবীর ব্যানার্জীকে পরাজিত করেন। ১৯৯১ সালে কংগ্রেসের প্রবীর ব্যানার্জী সিপিআই (এম) -এর কান্তি বিশ্বাসকে পরাজিত করেন। সিপিআই (এম) -এর কান্তি বিশ্বাস ১৯৮৭ সালে কংগ্রেসের রাধাপ্রসাদ বিশ্বাসকে, ১৯৮২ সালে কংগ্রেসের মীরা মিত্রকে এবং কংগ্রেসের রাধাপ্রসাদ বিশ্বাস ১৯৭৭ সালে পরাজিত করেন।

সঠিক অনুচ্ছেদ শিরোনাম কোনটি?
titleA. এলাকা
titleB. ১৯৭৭-২০০৬
titleC. নির্বাচনী ফলাফল
titleD. ২০১১
উত্তর: titleB
১৯৯৯ সালের ৭ জুলাই জার্মানির লুফথান্সা কার্গো এয়ারলাইন্সের ফ্লাইট ৮৫৩৩ এর একটি বোয়িং ৭২৭ প্লেন ত্রিভুবন বিমানবন্দর থেকে যাত্রা শুরু করে। প্লেনটিতে মোট ২১ টন কার্গো ছিল, যার অধিকাংশই ছিল উলের কার্পেট। গন্তব্যস্থল ছিল ভারতের দিল্লীর ইন্দিরা গান্ধী আন্তর্জাতিক বিমানবন্দর। যাত্রা শুরুর ৫ মিনিটের মাথায়ই প্লেনটি কাঠমান্ডু থেকে ১১ কিলোমিটার দূরের একটি পাহাড়ের গায়ে বিধ্বস্ত হয় এবং এর ৫ ক্রুর সকলে নিহত হয়। দুর্ঘটনার কারণ হিসেবে ক্রুদের অনভিজ্ঞতাকে দায়ী করা হয়।

সঠিক অনুচ্ছেদ শিরোনাম কোনটি?
titleA. সিতা এয়ার ফ্লাইট ৬০১, সেপ্টেম্বর ২০১২
titleB. লুফথান্সা কার্গো ফ্লাইট ৮৫৩৩, জুলাই ১৯৯৯
titleC. অগ্নি এয়ার ফ্লাইট ১০১, আগস্ট ২০১০
titleD. বুদ্ধ এয়ার ফ্লাইট ১০৩, সেপ্টেম্বর ২০১১
উত্তর: titleB
ছকটিতে বিশ্বের প্রধান চার আইনি ব্যবস্থার পার্থক্য তুলে ধরা হলোঃ

দেওয়ানি আইন মূলত সাধারণ আইন থেকে আলাদা। এবং এটি প্রথম ইংল্যান্ডে ও পরবর্তীতে ইংরেজি ভাষাভাষীদের কাছে পরিচিতি পায়। এই ধরনের আইনগুলো মূলত অন্যান্য আইনের থেকে পরিমার্জিত ও উন্নত। যা নাগরিকদের বিভিন্ন অধিকার নিশ্চিত করতে কাজ করে। এদের মধ্যে পার্থক্য থাকা সত্ত্বেও, দুটি সিস্টেম ঐতিহাসিক দৃষ্টিকোণ থেকে অনেকটাই একরকম। উভয়ই একইভাবে বিকশিত হয়েছিল, যদিও বিভিন্ন গতিতে। রোমান আইনে অন্তর্নিহিত দেওয়ানি আইন মূলত প্রচলিত আইন থেকে বিকশিত হয়েছিল এবং মামলার আইনের দ্বারা এবং আইনকর্তাদের দ্বারা সংশোধিত হয়েছিল। যাজকীয় আইন আদালতের পদ্ধতিকে আরও পরিমার্জিত করেছে। একইভাবে, ইংলিশ আইন অ্যাংলো-স্যাক্সন প্রথাগত আইন, ড্যানেল্যান্ড নর্মান আইন থেকে আগত ও বিকশিত। এবং এই আইনগুলো দ্বারা পরিমার্জিত। এদের মধ্যে পার্থক্য হলঃ


আইনের লিখন ও সংরক্ষন কোনভাবেই দেওয়ানী আইন ব্যবস্থার একটি নির্ধারিত বৈশিষ্ট্যকে প্রকাশ করে না। উদাহরণস্বরূপ, সুইডেন এবং অন্যান্য উত্তরের রোমান-ডাচ দেশগুলির দেওয়ানি আইন ব্যবস্থা এবং নিয়মগুলি ফরাসী এবং জার্মান আইনের মতো বৃহত্তর নয়, এবং বিস্তৃত আইনেও বিভক্ত নয়।

সঠিক অনুচ্ছেদ শিরোনাম কোনটি?
titleA. আইন সংগ্রহ
titleB. সংক্ষিপ্ত বিবরণ
titleC. দেওয়ানি আইনের শ্রেণীবিভাগ
titleD. অন্য প্রধান আইনি ব্যাবস্থার সাথে পার্থক্য
উত্তর: titleD
১৯৭৯ সালে প্রথম-শ্রেণীর ইংরেজ কাউন্টি ক্রিকেটে সারের প্রতিনিধিত্ব করেছেন। এরপর থেকে ক্লাবটির পক্ষে এক দশককাল খেলেন। কাউন্টি চ্যাম্পিয়নশীপে অন্যতম শীর্ষস্থানীয় উইকেট লাভকারী ছিলেন তিনি। ১৯৮০ সালে কাউন্টি ক্যাপ পান ও ১৯৮৭ সালে আর্থিক সুবিধা লাভের খেলায় অংশ নেন। ১৯৮৮ সালে সারের পক্ষে ৬৩ উইকেট নেন ১৪.৫০ গড়ে। এছাড়াও, ১৯৮১ সালে শক্তিশালী ও ঝুঁকিপূর্ণ ব্যাটিংশৈলী প্রদর্শন করে মাত্র ৬১ বলে সেঞ্চুরি করেছিলেন। ফলশ্রুতিতে ওয়াল্টার লরেন্স ট্রফি লাভ করেন। খেলাধূলার পাশাপাশি মদ্যপানও করতেন অত্যধিক।

সারে দলে অবস্থানকালে ক্লার্কের বোলিং ভঙ্গীমার বিষয়ে বেশকিছু সন্দেহ তৈরি হয়। বেশকিছু দল আনুষ্ঠানিকভাবে অভিযোগ করে। তবে, আম্পায়ার ডিকি বার্ড ক্লার্কের বোলিংয়ের ধরনের বিষয়ে নিবিড় পর্যবেক্ষণ করে সন্দেহজনক কোন কিছু দেখতে পাননি। এমনকি ক্লার্ককে কখনো থ্রোয়িংয়ের জন্য বলা হয়নি।

সঠিক অনুচ্ছেদ শিরোনাম কোনটি?
titleA. কাউন্টি ক্রিকেটে অংশগ্রহণ
titleB. প্রারম্ভিক জীবন
titleC. নিষিদ্ধ ঘোষিত দক্ষিণ আফ্রিকা সফর
titleD. ব্যক্তিগত জীবন
উত্তর: titleA
ইস্রায়েলে পর্যটকের জন্য এবং অবকাশমুখী ছয়টি ক্যাবল কার ব্যবস্থা রয়েছে। এর মধ্যে রয়েছে হাইফার ক্যাবল কার যা উপকূলের ব্যাট গালিম থেকে কার্মেল মাউন্টের উপরে স্টেলা মেরিস পর্যবেক্ষণ ডেক এবং আশ্রমের সাথে সংযুক্ত করছে। কিরিয়াতে শোমনার ক্যাবল কার শহরের ৪০০ মিটার উপরে মেনারার সাথে সংযুক্ত হয়েছে, চেয়ার লিফট এবং ক্যাবল কার রয়েছে গোলান হাইটস্ এর মাউন্ট হার্মোন স্কি রিসোর্টে, মৃত সমুদ্রের নিকটবর্তী মাসদা যাওয়ার কেবল কার পর্যটকদের দ্রুত পাহাড়ের শীর্ষ স্থানে পৌঁছাতে সাহায্য করে এবং রোশ হ্যানিক্রা গ্রোটিস সাইটের ক্যাবল কার ভূমধ্যসাগরীয় অঞ্চলে খড়ির খাড়া বাঁধ এবং গহ্বরময় সুরঙ্গে নেমে যায়। এ ছাড়াও, রিশন লেজিওনের নিকটবর্তী সুপারল্যান্ড বিনোদন পার্কটির নিজস্ব কেবল কার রয়েছে এবং হাইফায়-"হাইফা ক্যাবল কার নামক" গণপরিবহন-বান্ধব কেবল কার তৈরি করা হচ্ছে।

এ ছাড়াও, ভবিষ্যতের পরিকল্পনার মধ্যে রয়েছে - পশ্চিম হাইফায় একটি সিস্টেম এবং টাইবেরিয়াস, মাওলোট-তারশিহা, জেরুজালেম এবং মাআল আদুমিমে একটি সিস্টেম তৈরি করা।

সঠিক অনুচ্ছেদ শিরোনাম কোনটি?
titleA. বন্দরনগরী এবং বন্দর
titleB. শেয়ার ট্যাক্সি
titleC. বিমান পরিবহন
titleD. ক্যাবল কার
উত্তর: titleD
১৯২০-২১ মৌসুম থেকে ১৯৪১-৪২ মৌসুম পর্যন্ত এল. পি. জয়ের প্রথম-শ্রেণীর খেলোয়াড়ী জীবন চলমান ছিল। ভারতীয় ক্রিকেট আঙ্গিনায় বিশ্বযুদ্ধের মাঝামাঝি সময়ে ব্যাপক প্রভাব বিস্তার করেছিলেন তিনি। জয়ের পায়ের কারুকাজ উদাহরণস্বরূপ হয়ে থাকবে। বোম্বে দলের অন্যতম ব্যাটিং মেরুদণ্ডের অধিকারী হিসেবে সুনাম কুড়িয়েছেন। দুই দশকব্যাপী খেলোয়াড়ী জীবনে ৩১-এর অল্প বেশি গড়ে তিন সহস্রাধিক রান সংগ্রহ করেছিলেন। তন্মধ্যে, পাঁচটি শতরানের ইনিংস রয়েছে তার। দর্শনীয় ভঙ্গীমায় ডানহাতে স্ট্রোক খেলতেন এল. পি. জয়।

সেরা ইনিংসগুলোর অধিকাংশই বোম্বে চতুর্দলীয় প্রতিযোগিতায় খেলেছিলেন। বোম্বে দলের অধিনায়কের দায়িত্বে ছিলেন ও প্রথমবারের মতো রঞ্জী ট্রফি চ্যাম্পিয়নশীপে দলের শিরোপায় নেতৃত্ব দেন।

সঠিক অনুচ্ছেদ শিরোনাম কোনটি?
titleA. প্রথম-শ্রেণীর ক্রিকেট
titleB. আন্তর্জাতিক ক্রিকেট
titleC. অবসর
titleD. ব্যক্তিগত জীবন
উত্তর: titleA
১৯৩৮ সালেই জগন্ময় মিত্র এইচএমভিতে গান রেকর্ড করার সুযোগ পান ও সেই সাথে শুরু হয় তাঁর জয়যাত্রা। প্রণব রায়ের কথায় কমল দাসগুপ্তের সুরে ‘প্রিয় হতে প্রিয়তর’ এবং ‘তোমার মতন কত না নয়ন’ গান দুটি তাকে প্রথম খ্যাতি এনে দেয়। এইচএমভিতে-ই ‘যদি বাসনা মনে দিবে দহন জ্বালা’ গানটি জগন্ময় মিত্রের কণ্ঠে শুনে কাজী নজরুল ইসলাম মুগ্ধ হয়ে খুব তারিফ করেছিলেন। সে থেকেই কাজী দা’র সাথে জগন্ময় মিত্রের আজীবনের হৃদ্যতা শুরু।

অনেক নজরুল গীতি রেকর্ড করার পাশাপাশি, ১৯৪১ এ কয়েকটি রবীন্দ্র সঙ্গীতও গান জগন্ময় মিত্র।

১৯৪২-এর পুজোর রেকর্ড ‘চিঠি’ গেয়েই গানের জগতে প্রতিষ্ঠা পেয়েছিলেন জগন্ময় মিত্র। তার সাড়া জাগানো পুজোর আরেকটি রেকর্ড ১৯৪৮-এ প্রকাশিত ‘সাতটি বছর আগে পরে’। রেকর্ড করেন দুটি অসামান্য কাব্য গীতি – ‘সাতটি বছর আগে’ ও ‘সাতটি বছর পরে’। গান দুটি, পরবর্তীকালে গীত ‘চিঠি – তুমি আজ কত দূরে’ গানটির সাথে গড়ে তোলে এক অবিস্মরণীয় মরমী ট্রিলজি। 

এরপর ১৯৪০, ১৯৫০ এর দশক জুড়ে ‘ভালোবাসা মোরে ভিখারি করেছে’, ‘আমি দুরন্ত বৈশাখী ঝড়’, ‘যাদের জীবন ভরা শুধু আঁখিজল’, ‘তুমি কি এখন দেখিছ স্বপন’, ‘ভুলি নাই ভুলি নাই’, ‘মেনেছি গো হার’, ‘আমি স্বপন দেখেছি’, ‘স্বপন সুরভী মাখা’, ‘গভীর নিশিথে ঘুম’, ‘প্রেমের তাজমহল’, ‘হৃদয় যেন কাহারে চেয়েছিল’, ‘তোমারে তো আজও ভুলি নাই’, ‘ভালোবাসা মোরে ভিখারি করেছে’, ‘শাওনও রাতে যদি’ এমন অসংখ্য কালজয়ী বাংলা গান গেয়ে জগন্ময় মিত্র শ্রোতাদের মনমুকুরে চিরস্থায়ী আসন গড়ে নেন।

সঠিক অনুচ্ছেদ শিরোনাম কোনটি?
titleA. সংগীত জীবন
titleB. জন্ম ও শিক্ষাজীবন
titleC. মৃত্যু
titleD. সংগীত নির্দেশনা
উত্তর: titleA
২য় বিশ্বযুদ্ধ চলাকালীন নাৎসি জার্মানিতে ও জার্মান অধিকৃত ইউরোপে নজিরবিহীন ভাবে বিদেশী জনগণকে জোরপূর্বক শ্রমে খাটানো কিংবা দাসবৃত্তিতে বাধ্য করা হয়। জার্মানদের দখলকৃত অঞ্চলসমূহের অর্থনৈতিক অপব্যবহারের এটি একটি গুরুত্বপূর্ণ অংশ। জার্মান অধিকৃত ইউরোপের জনসংখ্যার গণহারে বিলুপ্তিতে এটি ভূমিকা রাখে। জার্মানরা প্রায় ২০টি ইউরোপীয় রাষ্ট্রের প্রায় ১ কোটি ২০ লক্ষ মানুষকে অপহরণ কিংবা জোরপূর্বক আটক করে; এর প্রায় দুই-তৃতীয়াংশ ছিল মধ্য ইউরোপ ও পূর্ব ইউরোপের অধিবাসী। মৃত ও ছাঁটাইকৃত ব্যক্তিদের গণ্য করে, যুদ্ধের যেকোনো পর্যায়ে প্রায় ১ কোটি ৫০ লক্ষ নারী-পুরুষকে জোরপূর্বক শ্রমে নিয়োগ করা হয়। উদাহরণস্বরূপ, ১৫ লক্ষ ফরাসি নাগরিককে জার্মানির যুদ্ধবন্দী শিবিরসমূহে জিম্মি হিসেবে আটকে রাখা হয় ও জোরপূর্বক শ্রমে নিয়োগ করা হয়। ১৯৪৩ সালে ৬,০০,০০০ ফরাসি বেসামরিক নাগরিকগণকে জোর করে জার্মানিতে বদলি হয়ে যুদ্ধ-কারখানাসমূহে কাজ করতে বাধ্য করা হয়।

১৯৪৫ সালে জার্মানির পরাজয়ের পর প্রায় ১ কোটি ১০ লক্ষ বিদেশী নাগরিক মুক্তি লাভ করে (যাদেরকে "বাস্তুচ্যুত ব্যক্তিবর্গ" হিসেবে শ্রেণীভুক্ত করা হয়), যাদের অধিকাংশই ছিল জোরপূর্বক নিযুক্ত শ্রমিক ও যুদ্ধবন্দী। যুদ্ধ চলাকালে জার্মান বাহিনী সোভিয়েত যুদ্ধবন্দীদের পাশাপাশি প্রায় ৬৫ লক্ষ বেসামরিক নাগরিকগণকে রাইখে নিয়ে আসে এবং তাদের কলকারখানাসমূহে কাজ করতে বাধ্য করে। যুদ্ধ শেষে প্রায় ৫২ লক্ষ বিদেশী শ্রমিককে সোভিয়েত ইউনিয়নে পুনর্বাসন করা হয়, এছাড়াও ১৬ লক্ষ শ্রমিক পোল্যান্ডে, ১৫ লক্ষ ফ্রান্সে, ৯ লক্ষ ইতালিতে, এবং যুগোস্লাভিয়া, চেকোস্লোভাকিয়া, নেদারল্যান্ডস, হাঙ্গেরি ও বেলজিয়ামের প্রতটি রাষ্ট্রে ৩ থেকে ৪ লক্ষ শ্রমিক পুনর্বাসিত হয়।

সঠিক অনুচ্ছেদ শিরোনাম কোনটি?
titleA. ১৯৪৪ সালের গ্রীষ্মকালীন যুদ্ধ
titleB. উভয়পক্ষের মতাদর্শ
titleC. জোরপূর্বক শ্রম
titleD. বৈদেশিক সহায়তা ও কর্মসূচি
উত্তর: titleC
সাতকানিয়া উপজেলার পূর্বাংশে বাজালিয়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৭ কিলোমিটার। এ ইউনিয়নের দক্ষিণে ছদাহা ইউনিয়ন; পশ্চিমে ছদাহা ইউনিয়ন, কেঁওচিয়া ইউনিয়ন ও ধর্মপুর ইউনিয়ন; উত্তরে দোহাজারী পৌরসভা ও পুরানগড় ইউনিয়ন এবং পূর্বে বান্দরবান জেলার বান্দরবান সদর উপজেলার সুয়ালক ইউনিয়ন অবস্থিত।

সঠিক অনুচ্ছেদ শিরোনাম কোনটি?
titleA. শিক্ষা ব্যবস্থা
titleB. জনসংখ্যা
titleC. অবস্থান ও সীমানা
titleD. প্রশাসনিক কাঠামো
উত্তর: titleC
অখিল পাল মূলত বাংলাদেশের একজন খ্যাতিমান ভাস্কর এবং তার কর্মজীবনও এই ভাস্কর্যের উপর। তিনি এই পর্যন্ত বাংলাদেশের ইতিহাসের উপর তৈরি করা অনেক খ্যাতিসম্পূর্ণ ভাস্কর্য তৈরি করেছেন। যার ফলে তিনি অনেক সু-খ্যাতি অর্জন করেছেন। ছোটবেলা থেকে তার এই কাজের প্রতি অনেক আগ্রহ ছিল। প্রথমে তিনি মা এবং বড় ভাইয়ের কাছ থেকে প্রতিমা বানানো শিখেছেন। এরই ধারাবাহিকতায় পরবর্তীতে তিনি বিভিন্ন ভাস্কর্য তৈরিতে পারদর্শী হয়ে উঠেন।

সঠিক অনুচ্ছেদ শিরোনাম কোনটি?
titleA. তৈরিকৃত ভাস্কর্যসমূহ
titleB. শিক্ষাজীবন
titleC. কর্মজীবন
titleD. জন্ম ও পারিবারিক জীবন
উত্তর: titleC